《方在许昌幕内弟滁州谢判官有书邀余诗送近闻》
宋代·梅尧臣

从事滁阳去，寄音苦永诗。
吾诗固少爱，唯尔太守知。
不敢辄所拒，勉勉作此辞。
山城本寂寞，物色同淮夷。
淮俗旧轻僄，未识远博宜。
无将麟在郊，便欲等文狸。
尔去事太守，当矫庸庸为。
伊人道义富，尝立天子墀。
我辈在蚁垤，难谓太华卑。
又若游蹄涔，安见沧海涯。
况於尔实亲，告尔尔勿疑。

作者简介：梅尧臣（1002～1060）字圣俞，世称宛陵先生，北宋著名现实主义诗人。汉族，宣州宣城（今属安徽）人。宣城古称宛陵，世称宛陵先生。初试不第，以荫补河南主簿。50岁后，于皇祐三年（1051）始得宋仁宗召试，赐同进士出身，为太常博士。以欧阳修荐，为国子监直讲，累迁尚书都官员外郎，故世称“梅直讲”、“梅都官”。曾参与编撰《新唐书》，并为《孙子兵法》作注，所注为孙子十家著（或十一家著）之一。有《宛陵先生集》60卷，有《四部丛刊》影明刊本等。词存二首。